Kennsla hefst 28. ágúst
2019-08-28
Kennsla hefst miðvikud. 28. ágúst 2019.
(Kennarar hafa samband við nemendur vegna stundutöflugerðar á starfsdögum 21. – 27. ágúst).

Hóptímar (tónfræði, hljómsveitir, samspil) hefjast 4. september
2019-09-04
Hóptímar hefjast miðvikud. 4. september.

tónfræðitímar
hljómsveitaræfingar
samspilstímar

Undirleikstímar hefjast 9. september
2019-09-09
Undirleikstímar söngnemenda og nemenda í föstum undirleik (í 5. stigi og ofar) hefjast 9. september.
Sjá A og B vikur í skóladagatali hér fyrir ofan.

Foreldraheimsóknarvika 9. - 13. september
2019-09-09 - 2019-09-13
Foreldraheimsóknarvika verður 9. – 13. september.
Í þeirri viku eru foreldrar sérstaklega boðnir velkomnir með börnum sínum í tíma. Í heimsóknartímanum fer kennarinn yfir viðfangsefni og markmið vetrarins með nemanda og foreldrum.
Við hvetjum alla foreldra til að mæta í heimsóknarvikunni, en foreldrum er að sjálfsögðu alltaf velkomið að mæta með nemanda og fylgjast með venjulegri kennslustund hvenær sem er.

Málþing í Hörpu - Framtíð tónlistarskólanna - Hvert stefnum við?
2019-09-27 08:50 - 16:00 (Atlantic/Reykjavik)
Í tilefni af 50 ára afmæli Samtaka tónlistarskólastjóra (STS) efna samtökin til málþings í Kaldalóni í Hörpu föstudaginn 27. september.
Yfirskrift málþingsins er „Framtíð tónlistarskólanna – hvert stefnum við ? “ – sjá dagskrá málþingsins í meðfylgjandi auglýsingu: 4MÁLÞING-A3+POSTER CV
Fulltrúar stjórnvalda, menningarmála, háskólasamfélagsins, tónlistarkennara, foreldra, Sinfóníuhljómsveitar Íslands og ÚTÓN hafa verið kallaðir til, til að heyra um væntingar þeirra til tónlistarskólanna og framtíðarsýn. Marc Erkens, sem hélt hrífandi tónleikafyrirlestur fyrir STS félaga í Belgíu sl. haust, mun einnig koma fram á málþinginu.
Fjölbreytt atriði koma frá tónlistarskólunum og tvíeykið vinsæla „Hundur í óskilum“ mun skemmta gestum.
Aðgangur að málþinginu er ókeypis og öllum opinn.

Starfsdagur 10. október - kennsla fellur niður
2019-10-10
Kennsla fellur niður fimmtud. 10. október vegna starfsdags.
Þennan dag sækja kennarar fundi og námskeið á haustþingi tónlistarskólakennara fyrir Suðurland og Suðurnes. Þingið er að þessu sinni haldið á Eyrarbakka.

Haustfrí
2019-10-17 - 2019-10-21
Haustfrí Tónlistarskóla Árnesinga verður dagana 17. – 21. október.
Kennsla fellur niður þessa daga.

Blásaradeildartónleikar í Sunnulækjarskóla
2019-10-30 18:00 - 19:00 | Sunnulækjarskóla, Norðurhólum 1, Selfossi
Blásaradeildartónleikar Tónlistarskóla Árnesinga verða haldnir í Sunnulækjarskóla miðvikud. 30. október 2019, kl. 18:00.
Á tónleikunum koma fram blásarasveitirnar fjórar (frá Selfossi og Þorlákshöfn), ásamt fjölda einleikara og smærri samspilshópa.
Fjölbreytt og skemmtileg dagskrá.

Aðgangur að tónleikunum er ókeypis og allir hjartanlega velkomnir.

Blokkflautudeildartónleikar í Sunnulækjarskóla
2019-11-04 19:00 - 20:00
Blokkflautudeildartónleikar Tónlistarskóla Árnesinga verða haldnir mánud. 4. nóvember 2019 kl. 19:00, í Sunnulækjarskóla á Selfossi.
Á tónleikunum koma fram yngri og eldri blokkflautusveitir, Suzukihóparnir þrír (Flautustubbar, Flautusnúðar & Flautusnillingar), auk einleiksatriða.
Fjölbreytt og skemmtileg dagskrá.

Aðgangur að tónleikunum er ókeypis og allir hjartanlega velkomnir.

Gítardeildartónleikar í Listasafni Árnesinga í Hveragerði
2019-11-05 18:00 - 19:00
Gítardeildartónleikar Tónlistarskóla Árnesinga verða haldnir þriðjud. 5. nóvember 2019, kl. 18:00, í Listasafni Árnesinga, Austurmörk 21 í Hveragerði.
Á tónleikunum koma fram allar gítarsveitir og Suzuki-gítarhópar skólans.
Fjölbreytt og skemmtileg dagskrá.

Aðgangur að tónleikunum er ókeypis og allir hjartanlega velkomnir.

Strengjadeildartónleikar í Selfosskirkju
2019-11-06 18:00 - 19:00
Strengjadeildartónleikar Tónlistarskóla Árnesinga verða haldnir miðvikud. 6. nóvember 2019 kl. 18:00, í Selfosskirkju.
Á tónleikunum koma fram yngri og eldri strengjasveitir, fiðlu-, víólu- og selló-Suzukihópar.
Fjölbreytt og skemmtileg dagskrá.

Aðgangur að tónleikunum er ókeypis og allir hjartanlega velkomnir.

Píanódeildartónleikar í Þorlákskirkju
2019-11-07 18:00 - 19:00
Píanódeildartónleikar Tónlistarskóla Árnesinga verða haldnir fimmtud. 7. nóvember 2019 kl. 18:00, í Þorlákskirkju.
Á tónleikunum koma fram píanónemendur á öllum aldri og námsstigum, sem leika einleik, fjórhent og sexhent.
Fjölbreytt og skemmtileg dagskrá.

Aðgangur að tónleikunum er ókeypis og allir hjartanlega velkomnir.

Rytmískir deildatónleikar í sal skólans Eyravegi 9 á Selfossi
2019-11-08 17:30 - 18:30
Rytmískir deildartónleikar Tónlistarskóla Árnesinga verða haldnir föstud. 8. nóvember 2019 kl. 17:30, í sal skólans Eyravegi 9 á Selfossi (3. hæð).
Á tónleikunum koma fram allar rytmískar sveitir skólans, auk ýmiskonar samleiks, einleikara og gesta úr öðrum deildum.
Fjölbreytt og skemmtileg dagskrá.

Aðgangur að tónleikunum er ókeypis og allir hjartanlega velkomnir.

Söngdeildartónleikar í Hveragerðiskirkju
2019-11-11 18:00 - 19:00
Söngdeildartónleikar Tónlistarskóla Árnesinga verða haldnir mánud. 11. nóvember 2019 kl. 18:00, í Hveragerðiskirkju.
Á tónleikunum fléttast saman einsöngur og samsöngur í fjölbreyttri og skemmtilegri dagskrá.

Aðgangur að tónleikunum er ókeypis og allir hjartanlega velkomnir.

Píanóhringekja - heimsókn
2019-11-16 13:00 - 14:00
Píanónemendur fá til sín góða gesti þann 16. nóvember, þegar um 30 píanónemendur Tónskóla Sigursveins koma í heimsókn.
Nemendur beggja skóla æfa saman fjórhent og sexhent lög, sem verða svo flutt á tónleikum kl. 13:00 sama dag, í sal skólans að Eyravegi 9 á Selfossi.

Lúðrasveitamaraþon í Hörpu
2019-11-17 13:00 - 13:30
Sunnudaginn 17. nóvember taka eldri blásarasveitir Tónlistarskóla Árnesinga á Selfossi og í Þorlákshöfn, þátt í lúðrasveitamaraþoni í Silfurbergi í Hörpu.
Fram koma skólalúðrasveitir af öllu landinu og leika frá kl. 11:00 – 18:00. Blásarasveitirnar okkar stíga á svið kl. 13:00 – 13.30.
Aðgangur er ókeypis og þetta því tilvalið tækifæri til að koma og hlusta á áhugaverða tónlist með áhugasömum flytjendum.

Hausttónleikar í lok nóvember
2019-11-23 - 2019-11-30
Í lok nóvember hefjast hausttónleikar skólans þar sem hver kennari fyrir sig (eða fleiri saman eftir fjölda nemenda) heldur tónleika með sínum nemendum.
Nánari upplýsingar um stund og stað fá nemendur hjá sínum kennurum.

Eyrún Huld með Sinfóníuhljómsveit áhugamanna
2019-11-30 16:00 - 17:00
30. nóvember kl. 16:00 mun Eyrún Huld Ingvarsdóttir, fiðlunemandi skólans leika með Sinfóníuhljómsveit áhugamanna í Seltjarnarneskirkju. Eyrúnu Huld hlaut þennan heiður, þegar hún var valin úr glæsilegum hópi fiðluleikara á lokatónleikum Nótunnar í Hofi á Akureyri sl. vor.

Eldri blokkflautusveit með Sinfóníuhljómsveit Íslands 14. og 15. des.
2019-12-14 14:00 - 15:00
14. og 15. desember kl. 14:00 og 16:00 báða dagana, mun eldri blokkflautusveit Tónlistarskóla Árnesinga leika með Sinfónlíuhljómsveit Íslands á jólatónleikum sveitarinnar. Þetta er einstaklega spennandi verkefni og mikil tilhlökkun að spila með hljómsveitinni á Eldborgarsviði Hörpu.

Kertatónleikar strengjasveitar í Listasafninu
2019-12-18 20:00 - 21:00
Eldri strengjasveit hefur það sem fasta venju í desember, að halda svonefnda kertatónleika í Listasafni Árnesinga í Hveragerði. Þetta eru sérlega notalegir tónleikar þar sem tónlistin fær að njóta sín í mildri birtu kertaljósa og týra af ýmsu tagi. Tónleikarnir verða að þessu sinni haldnir miðvikud. 18. desember kl. 20:00 og eru allir hjartanlega velkomnir.

Umbreytt kennsla 19. og 20. desember
2019-12-19 - 2019-12-20
Síðustu tvo kennsludagana fyrir jólafrí fellur niður öll hefðbundin kennsla, en í staðinn fara kennarar með nemendur í heimsóknir á hjúkrunarheimili, í leikskóla, leika á litlu jólum grunnskólanna, á fundum, í verslunum o.fl. o.fl.
Því miður náum við ekki að fara með alla okkar nemendur svona út í bæ, en kennarar hafa í nógu að snúast. Þetta tónleikahald getur verið hvenær sem er í desember, allt eftir því hvað hentar á stöðunum sem við heimsækjum.
– Það er mjög ánægjulegt að geta með þessu móti opnað skólann út í samfélagið og glatt samborgarana.

Jólafrí
2019-12-21 - 2020-01-06
Jólafrí hefst laugard. 21. desember.

Kennsla hefst 7. janúar 2020 skv. stundaskrá
2020-01-07
Kennsla hefst þriðjud. 7. janúar 2020, samkvæmt stundaskrá.

Foreldraheimsóknavika 13. - 17. janúar 2020
2020-01-13 08:00 - 2020-01-17 20:00
Foreldraheimsóknavika vorannar verður 13. – 17. janúar. Þessa viku eru foreldrar sérstaklega boðnir velkomnir í tíma með börnum sínum (18 ára og yngri). Í heimsóknartímanum fer kennari m.a. yfir miðsvetrarmat, námsframvindu, hvort nemandinn taki próf á önninni og hvaða tónleikar eru framundan. Vinsamlegast hafið samband við kennara ef tíminn þessa viku hentar ekki og finnið annan tíma.

Dagur tónlistarskólanna - tónleikar kl. 10:00 í Aratungu og á Selfossi
2020-02-08 10:00 - 11:00
Dagur tónlistarskólanna verður haldinn hátíðlegur laugardaginn 8. febrúar 2020, með þrennum tónleikum á Selfossi og fernum svæðistónleikum sem dreifast um sýsluna.
Á tónleikunum þessa líflega dags má sjá þverskurð af nemendahópnum, því allir kennarar skólans senda nemendur til leiks.
Þema vetrarins og tónleikanna er „Tölvuleikja- og teiknimyndatónlist“ og spennandi að sjá hvernig það litar daginn.
Tónleikar verða haldnir sem hér segir:
10:00 í Félagsheimilinu Aratungu (nemendur úr Bláskógabyggð og Grímsnes- og Grafningshreppi)
10:00 í sal skólans Eyravegi 9, Selfoss
12:00 í Félagsheimilinu Árnesi (nemendur úr Hrunamannahreppi, Skriða- og Gnúpverjahreppi og Flóahreppi)
12:00 í sal skólans Eyravegi 9, Selfoss
14:15 í Hveragerðiskirkju
14:15 í sal skólans Eyravegi 9, Selfoss
16:00 í Þorlákskirkju (nemendur úr Þorlákshöfn, Stokkseyri og Eyrarbakka)
Aðgangur er ókeypis og allir hjartanlega velkomnir.

Dagur tónlistarskólanna - tónleikar kl. 12:00 í Árnesi og á Selfossi
2020-02-08 12:00 - 13:00

Dagur tónlistarskólanna - tónleikar kl. 14:15 í Hveragerðiskirkju og á Selfossi
2020-02-08 14:15 - 15:15

Dagur tónlistarskólanna - tónleikar kl. 16:00 í Þorlákskirkju
2020-02-08 16:00 - 17:00

Strengjakvartett og vinir á Listasafninu
2020-02-15 14:00 - 15:00
Laugardaginn 15. febrúar kl. 14:00 leikur strengjakvartett skólans á tónleikum í Listasafni Árnesinga í Hveragerði.
Kvartettinn skipa þær Arndís Hildur Tyrfingsdóttir á víólu, Elísabet Anna Dudziak og Ingibjörg Ólafsdóttir á fiðlur og Katrín Birna Sigurðardóttir á selló.
Auk kvartettins koma fram Ragnar Geir Brynjólfsson á kontrabassa, Guðmundur Kristmundsson á víólu og Einar Bjartur Egilsson sem leikur á píanó.
Á dagskrá er kafli úr kvartett eftir Alexander Borodin og nokkur lög úr kvikmyndum, eftir Astor Piazzolla, Ennio Morricone og Nino Rota.
Aðgangur er ókeypis og allir hjartanlega velkomnir.

Öskudagur - öll kennsla fellur niður vegna starfsdags
2020-02-26
Öll kennsla fellur niður á öskudegi 26. febrúar 2020, en starfsfólk nýtir daginn til funda- og námskeiðshalda.
